SIPA pretresa prostorije Federalne uprave civilne zaštite

Pripadnici Državne agencije za istrage i zaštitu u popodnevnim satima započeli su pretres prostorija Federalne uprave civilne zaštite, javlja reporterka N1 Milica Vučetić.

N1 saznaje da je po naredbi Suda BiH u toku pretres prostorija Federalne uprave civilne zaštite u Sarajevu u vezi afere “Respiratori”. Nezvanično saznajemo da su juče policijski službenici SIPA-e izuzeli dokumentaciju o nabavci respiratora iz FUCZ

Podsjetmo, informacija da je uvoznik 80 respiratora koje je naručila Vlada FBiH poljoprivredno gazdinstvo “Srebrena malina” koje se bavi preradom i konzerviranjem voća i povrća, podigla je veliku prašinu.